Κωνσταντίνος Σνωκ

Ο Κωνσταντίνος Σνωκ (1897-1951) ήταν Έλληνας δημοσιογράφος, φαρμακοποιός και πολιτικός.Ιστορία: Ταξιδεύοντας με τους φαρμακευτικούς συλλόγους, www.farmakeutikoskosmos.gr

Βιογραφικά στοιχεία
Ο Κωνσταντίνος Σνωκ γεννήθηκε στις Σέρρες ως Κωνσταντίνος Συνώκας το 1897 και σπούδασε στη Βιέννη όπου άλλαξε το επίθετό του σε Σνωκ. Άσκησε την φαρμακευτική στην Ξάνθη έως το 1912. Αργότερα εγκαταστάθηκε στη Θεσσαλονίκη όπου ανέπτυξε δράση στο πλευρό του Ελευθερίου Βενιζέλου. Διετέλεσε Γραμματέας της Νομαρχίας και έπειτα Υποδιοικητής Πολυγύρου, Λαγκαδά και Κατερίνης. Ως βενιζελικός κατά τη Διασυμμαχική κατοχή της Θράκης το 1919-1920, διορίσθηκε Πολιτικός Διοικητής του Κάραγατς, της Αδριανούπολης και μετά της Αλεξανδρούπολης, όπου επίσημα ο ίδιος παραλαμβάνει την διοίκηση από τους Γάλλους το Μάιο του 1920. Ακολούθως διετέλεσε Νομάρχης Έβρου, Καβάλας και Γενικός Επιθεωρητής Εποικισμού Θράκης. Ασχολήθηκε με τη δημοσιογραφία αναλαμβάνοντας τη διεύθυνση της Εφημερίδας  «Νέα Αλήθεια» από το 1927 μέχρι το 1935. Από το 1936 έως το 1940 εξέδωσε στη Θεσσαλονίκη το περιοδικό «Μήνες». 

Στο ξεκίνημα της Κατοχής φυλακίστηκε από τις γερμανικές αρχές μαζί με άλλες προσωπικότητες που αναφέρονταν ως αγγλόφιλοι ή γαλλόφιλοι. Το 1942 εξέδωσε το βιβλίο ιστορίας «Μακεδονία-Θράκη»Η Ιστορία του Κωνσταντίνου Σνωκ, empros.gr όπου Μακεδονία-Θράκη, Κωνσταντίνος Σνωκ, Τύποις Νικολαΐδου, Τσιμισκή 9, Θεσσαλονίκη 1942, σελ.3-4 Υπήρξε φίλος του καθηγητή Περικλή Βιζουκίδη, ο οποίος προλόγισε το συγκεκριμένο βιβλίοΠερικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 108-109.ΣΝΩΚ Κ., Μακεδονία - Θράκη, Πρόλογος ΠΕΡ. ΒΙΖΟΥΚΙΔΗΣ, Θεσσαλονίκη, 1942..

Το 1945 υποστήριξε για την Εξέγερση της Δράμας πως ήταν αποτέλεσμα της ανοησίας των ντόπιων κομμουνιστών που εξαπατήθηκαν και συνεργάστηκαν με τις βουλγαρικές αρχές, χωρίς ωστόσο να παρουσιάσει τα στοιχεία που υποστήριζε πως είχε.Κουζινόπουλος, Σπύρος (2011). Δράμα 1941. Μια παρεξηγημένη εξέγερση. Αθήνα: Εκδόσεις Καστανιώτη. σελ. 248, 265-266.Η ηρωική εξέγερση του 1941 στη Δράμα, 13/12/2015, rizospastis.gr Ανάλογες θέσεις περί παγίδευσης των οργανωτών της εξέγερσης υποστήριξαν μεταξύ άλλων οι Χάγκεν Φλάισερ, Σόλων Γρηγοριάδης, Τάσος Βουρνάς, Μάρκος Βαφειάδης, Θανάσης Χατζής και Πέτρος ΡούσοςΚουζινόπουλος (2011). σελ. 272-274..

Επί Δικτατορίας δόθηκε το όνομά του σε οδό της Θεσσαλονίκης, έχει όμως ζητηθεί η απαλοιφή του από ενώσεις πολιτών και το δημοτικό συμβούλιο.

 Παραπομπές 

Κατηγορία:Έλληνες φαρμακοποιοί
Κατηγορία:Νομάρχες Έβρου
Κατηγορία:Νομάρχες Καβάλας